
CAPITOLUL 1: UNIUNEA EUROPEANĂ 


Criza catalană 


Dr. Cristina BOGZEANU 


Scurtă descriere a crizei: 

La 1 octombrie 2017, în Catalonia, a avut loc un referendum controversat privind 
independenţa acesteia față de Madrid. Referendumul a avut loc pe fondul unui climat politic 
extrem de tensionat, organizarea acestuia fiind declarată ilegală de către Curtea Constituţională a 
Spaniei (7 septembrie). Autorităţile de la Madrid au încercat să blocheze desfăşurarea 
referendumului, a fost sporit numărul forţelor de poliţie din regiune, liderii catalani care au 
organizat evenimentul au fost puşi sub urmărire penală, iar controlul finanţelor locale a fost 
preluat de guvernul central. Totodată, luna septembrie a cunoscut o serie de proteste de stradă şi 
marșuri ale catalanilor pentru independenţă. În ciuda măsurilor întreprinse de autorităţile de la 
Madrid, consultarea catalanilor a avut totuşi loc într-un climat de maximă tensiune, fiind marcată 
de ocuparea de către catalani a secţiilor de votare, intervenţii ale forțelor de poliţie şi proteste de 
stradă. 

Rezultatele referendumului indicau o prezenţă la vot de 43% din totalul cetăţenilor cu 
drept de vot şi că 90% dintre cei 2,26 milioane de catalani care s-au prezentat la vot au optat 
pentru independența comunităţii catalane!. Ulterior, la 27 octombrie 2017, Parlamentul 
Cataloniei a adoptat o rezoluţie prin care este declarată independenţa acesteia. 

Declaraţia de independenţă a fost urmată de o încercare a guvernului de la Madrid de a 
opri mişcarea separatistă, prin invocvarea articolului 155 din Constituţie?. Guvernul central a 
invocat articolul mai sus menţionat şi a preluat controlul administrativ asupra regiunii, a dizolvat 
parlamentul regional, l-a îndepărtat pe preşedintele regiunii, Carles Puigdemont, de la 


conducerea acesteia și a organizat noi alegeri regionale. În cadrul alegerilor, catalanii vor trebui 


1 Cf. Government of Catalonia, URL: http://www.govern.cat/pres_gov/govern/ca/monografics/303541/govern- 
trasllada-resultats-definitius-referendum-l1-doctubre-parlament-catalunya.html, accesat la 10 octombrie 2017. 

2 Articolul 155: „(1) Dacă o Comunitate care se autoguvernează nu respectă obligaţiile impuse prin Constituţie sau 
prin alte legi, sau acţionează în aşa manieră încât prejudiciază grav interesul general al Spaniei, Guvernul care a 
adresat o plângere în acest sens Preşedintelui sau Comunităţii care se autoguvernează şi care nu a primit un răspuns 
satisfăcător la aceasta, poate, după primirea unei aprobări cu majoritate simplă în Senat, să adopte toate măsurile 
necesare pentru a determina respectiva Comunitate să îşi respecte obligaţiile sau pentru a proteja interesul general al 
ţării. (2) Pentru a implementa măsurile menţionate în paragraful anterior, Guvernul poate emite instrucţiuni către 
toate autorităţile din Comunitățile care se autoguvernează”. Pentru detalii, a se vedea: ***, Constitution Passed by 
the Cortes Generales in Plenary Meetings of the Congress of Deputies and the Senate Held on October 31, 1978 
Ratified by Referendum of the Spanish People on December 7, 1978 Sanctioned by His Majesty the King before the 
Cortes Generales on December 27, 1978, pp. 75-76, URL: http://www.congreso.es/portal/page/portal/Congreso/ 
Congreso/Hist_Normas/Norm/const _espa_texto_ingles_0.pdf, accesat 20 noiembrie 2017. 


să aleagă un nou parlament. Candidaţii sunt deopotrivă partide anti-secesioniste şi partide pro- 
independenţă, iar concurenţa dintre ele se prefigurează a fi una strânsă: pe de o parte, 
formațiunilor politice anti-secesiune au un sprijin public mai mare, însă modul de alegere a 
legislativului regional ar putea favoriza accederea la putere a celor care susțin ideea separării 
Cataloniei de Spania şi obţinerea independenţei. 

Context: 

Din punct de vedere administrativ, Catalonia este una dintre comunităţile autonome ale 
Spaniei, care are drept de auto-guvernare recunoscut, prin Constituţia Spaniei (1978). În 2010, 
după ce fusese propus şi agreat un set de reforme pentru a creşte nivelul de autonomie al 
Cataloniei, Curtea Constituţională a decis reducerea acestora, stârnind revolta catalanilor. 
Referendumul din 2017 s-a desfăşurat şi pe fondul agravării tensiunilor dintre guvernul regional 
al Cataloniei şi cel central de la Madrid. 

La nivel intern, Catalonia este profund divizată în ceea ce priveşte solicitarea de 
independenţă, iar prezenţa la vot în proporţie de 43% poate fi considerată un indiciu în această 
direcţie. 

Din punct de vedere economic, Catalonia reprezintă o bună parte din economia Spaniei, 
regiunea aduce aproximativ 1⁄4 din totatul exporturilor Spaniei, iar contribuţia sa la veniturile 
fiscale ale statului se ridică la 20%. De asemenea, 19% din PIB-ul Spaniei este atribuit 
Cataloniei, a cărei creştere economică pe parcursul anilor 2015 şi 2016 (3,5%) a depăşit-o pe cea 
înregistrată la nivel naţional (3,2%). În plus, o altă sursă majoră a nemulțumirilor de ordin 
economic a catalanilor constă în faptul că nivelul taxelor pe care Catalonia le plăteşte la bugetul 
central este cu 10 miliarde de euro mai mare decât suma pe care guvernul regional o primeşte. 
De altfel, raţiunile economice par a fi fost cele care ar fi contat major în opţiunea pentru 
independenţă a catalanilor, care s-a accentuat începând cu anul 2010, în contextul crizei 
economice şi financiare mondiale”. 

Nu este pentru prima oară când în Catalonia are loc o încercare de separare de Madrid. În 
perioada 2009-2012, au fost organizate mai multe referendumuri neoficiale, în 2010 şi 2012 au 
avut loc largi manifestații de stradă pro-independenţă şi pro-autonomie, iar în 2013 a fost 
aprobată în Parlamentul Catalan o Declaraţie de Independenţă. 

Referendumul a fost organizat într-un context în care încrederea catalanilor în guvernul 


național ajunsese deja la un punct critic (a se vedea Figura nr. 1). 


3 Datele utilizate au fost preluate din ***, „Catalonia: How Did It Come to This?”, Economist Intelligence Unit, 
October, 3rd, 2017, URL: URL: http://www.eiu.com/home.aspx, accesat la 21 noiembrie 2017. 

4 Nafees Hamid, Clara Pretus, „How Spain Misunderstood the Catalan Independence Movement”, în The Atlantic, 1 
October 2017, URL: https://www.theatlantic.com/international/archive/2017/10/catalan-referendum-spain- 
independence/541656, accesat la 28 noiembrie 2017. 


Catalans more negative on Spanish government 


How much do you trust the national government to do what is 
right for Spain? 


Not at all Not much Somewhat A lot 
Catalonia NET: 91% NET: 9% 
Rest of Spain 79 19 


How satisfied are you with the way democracy is working 


in our country? 
y Not too Somewhat Very 


Not at all satisfied satisfied satisfied satisfied 


Rest of Spain 73 28 ăi 26 


Source: Spring 2017 Global Attitudes Survey 


PEW RESEARCH CENTER 


Figura nr. 1: Nivelul de încredere şi satisfacţie al cetăţenilor catalani faţă de guvernul naţional” 


Reacţii la nivel internaţional: 

Uniunea Europeană. Reterendumul organizat la 1 octombrie nu a fost recunoscut de 
Uniunea Europeană, Jean-Claude Junker avertizând încă din cursul lunii septembrie că va ţine 
cont de decizia Curţii Constituţionale a Spaniei şi că, în cazul în care Catalonia va deveni o 
naţiune „nu va putea deveni a doua zi dimineata (...) membră a UE”S. De asemenea, niciun alt 
stat european nu a recunoscut legitimitatea referendumului din 1 octombrie şi este puţin probabil 
ca acest lucru să aibă loc. 

Rusia. La nivel oficial, Vladimir Putin a condamnat organizarea referendumului şi a 
declarat că va continua să se raporteze la Spania în baza principiului suveranităţii şi integrităţii 
teritoriale a statului spaniol. În acelaşi timp, presa internaţională anunţa, în cursul lunii 
noiembrie, că ministrul apărării şi ministrul de externe ai Spaniei susțin că există dovezi ale 
implicării unor grupuri private şi de stat din Rusia şi din Venezuela, care au utilizat social media 
pentru a promova separatismul şi pentru a direcţiona opinia publică din Catalonia în acest sens 
înainte de desfăşurarea referendumului”. Aceeaşi sursă menţionează că liderii catalani au negat 


că ar fi benefiat de sprijin din partea unor actori externi. 


5 Dorothy Manevich, „Dissatisfaction was widespread in Spain even before Catalan Secession Vote”, Pew Research 
Council, 7 November 2017, URL: http://www.pewresearch.org/fact-tank/2017/11/06/dissatisfaction-was-widespread 
-in-spain-even-before-catalan-secession-vote/4, accesat la 28 noiembrie 2017. 

6 *** „Independent Catalonia would need to apply to join EU: Juncker”, în Reuters, 14 September 2017, URL: 
https://www.reuters.com/article/us-spain-politics-eu/independent-catalonia-would-need-to-apply-to-join-eu-juncker- 
idUSKCN1BP210, accesat la 4 decembrie 2017. 

7 Robin Emmott, „Spain sees Russian Interference in Catalonia Separatist Vote”, în Reuters, 13 November 2017, 
URL: https://www.reuters.com/article/us-spain-politics-catalonia-russia/spain-sees-russian-interference-in-catalonia- 
separatist-vote-idUSKBN1DD20Y, accesat la 22 noiembrie 2017. 


Totodată, deşi referendumul din Catalonia a fost abordat ca problemă internă a Spaniei, 
acesta a fost invocat în discursul public rus ca semn al „dublelor standarde” ale UE în ceea ce 
priveşte separatismul, dar şi ca semn al vulnerabilităţii, al instabilităţilor statelor prospere din 
Europa occidentală. Mai mult, unul dintre liderii politici din Osetia de Sud (ministrul de externe 
de facto) a efectuat o vizită în Catalonia, pentru a se întâlni cu reprezentanţi ai mediului de 


afaceri, cu scopul de a promova relaţiile bilaterale în probleme umanitare și culturale&. 


Concluzii: 

Referendumul din 1 octombrie a marcat începutul unei veritabile crize constituționale 
pentru Spania. Având în vedere contextul naţional şi regional în care criza catalană are loc este 
puţin probabil ca, pe termen scurt sau mediu, să fim martorii unei separări a Cataloniei de 
Spania. 

Fireşte, rezultatele alegerilor din 21 decembrie vor avea un rol semnificativ în gestionarea 
acestei crize. Cel mai probabil, va fi identificat un compromis între cele două părți sau, în 
absenţa acestuia, criza se va prelungi notabil. Chiar şi în situaţia în care va fi atins un 
compromis, relațiile dintre autorităţile locale şi cele centrale vor fi dificile, instabile, o nouă 
situaţie de criză putând fi atinsă din nou. 

UE a abordat criza ca problemă internă a Spaniei, însă aceasta se adaugă cu certitudine 
climatului de instabilitate specific Uniunii în ultimii ani, amplificat pe fundalul a numeroase 
crize petrecute atât în interiorul UE, cât şi în exteriorul acesteia. De asemenea, conform 
statisticilor, după ieşirea Marii Britanii din UE, Spania este a patra cea mai mare economie din 
UES, ceea ce ar echivala cu un rol puternic jucat în cadrul UE, într-o etapă în care se evoluţii 
notabile au loc: negocierea Brexit, consolidarea dimensiunii de securitate şi apărare, reforme ale 
zonei euro etc. 

Chiar dacă nu se va finaliza cu o separare a Cataloniei de Spania, referendumul din 1 
octombrie şi criza constituțională generată ulterior se adaugă cu certitudine provocărilor pe care 
UE le are de traversat în prezent, contribuind la imaginea de actor internațional care se confruntă 
cu tendinţe de disoluţie din interior. Mai mult, criza catalană se poate constitui într-un alt punct 


vulnerabil ce poate fi valorificat de actori externi pentru a adânci criza de legitimitate a UE. 


3 David Alandete, „Putin Encourages Independence Movement via Envoy in Catalonia”, în El Pais, 26 October 
2017, URL: https://elpais.com/elpais/2017/10/26/inenglish/1509011964_600939.html, accesat la 3 noiembrie 2017; 
Emma Anderson, „Putin accuses EU of ‘double standards” on Catalonia and Kosovo”, în Politico.eu, 19 October 
2017, URL: https://www.politico.eu/article/vladimir-putin-catalonia-accuses-eu-of-double-standards-on-catalonia- 
and-kosovo, accesat la 3 noiembrie 2017; Raul Roderick Gregory, „How Russia is playing Catalonia to get a 
reprieve on Crimea”, în Forbes, 16 October 2017, URL: https://www.forbes.com/sites/paulroderickgregory/2017/10/ 
16/how-russia-is-playing-catalonia-to-get-a-reprieve-on-crimea/47c04b3a603ce, accesat la 3 noiembrie 2017. 

% Conform Economist Intelligence Unit. Country Report 2016, URL: http://www.eiu.com/home.aspx, accesat la 21 
noiembrie 2017. 


CAPITOLUL 2: ORIENTUL MIJLOCIU ŞI NORDUL AFRICII 


Tendinţe de securitate în geopolitica Orientului Mijlociu 


Dr. Mirela ATANASIU 


În perioada de referinţă, octombrie — noiembrie 2017, evenimentele principale care au 
conturat tendinţele de securitate în regiunea Orientului Mijlociu au fost manifestările din cadrul 
războiului anti-Daesh din Siria şi Irak, referendumul organizat de kurzi pentru obţinerea 


autonomiei în Irak şi creşterea importanţei Iranului în plan regional. 


În teatrul de război sirian împotriva Daesh s-a avansat în procesul de pacificare ca 
urmare a desfăşurării unor acţiuni: politice, ale puterilor garante (Rusia, Turcia şi Iranul) pentru 
respectarea regimului de încetare a focului în direcția pacificării tot mai largi a teritoriului sirian; 
şi militare legate de victoriile înregistrate de frontul antiterorist împotriva extremiştilor Daesh. 

În plan politic, după ce, în septembrie, puterile garante menţionate conveniseră asupra 
stabilirii a patru zone sigure în Siria (Idlib, Ghouta de Est, Homs și în regiunea de sud-vest)!9, la 
distanță de o lună, în Idlib, armata turcă a dislocat forţe militare cu scopul de a impulsiona 
dezangajarea şi de a contracara influenţa milițiilor kurde în nordul Siriei. 

Ulterior, în 30-31 octombrie 2017, a avut loc cea de-a 7-a rundă de negocieri de la 
Astana, Kazahstan, la care au participat cele trei puteri implicate în procesul de pacificare în 
Siria alături de reprezentanţii guvernului sirian şi a unor facţiuni oponente regimului lui Assad. 
Cu această ocazie, în Declaraţia comună a celor trei state garante se punea accent pe „progresele 
înregistrate în ultimele şase luni în ce priveşte punerea în aplicare a Memorandumului din 4 mai 
2017 privind crearea zonelor de de-escaladare în Republica Arabă Siriană”!!. Un alt eveniment 
important în plan politic pentru criza siriană, a fost votarea în cadrul Consiliului de Securitate 
ONU a proiectului de rezoluţie al SUA de reînnoire pentru încă un an a mandatului Misiunii 
comune OPCW-ONU!? (care expira în noiembrie) privind eliminarea armelor chimice siriene. 

În plan militar, declaraţia oficială de victorie în Raqqa (fosta aşa-numita capitală a 


organizaţiei teroriste Daesh) a Forţelor Democrate Siriene (SDF) - alianță multietnică dominată 


10 *** November 2017 Monthly Forecast, Security Council Report, 31 October 2017, URL: http://www.security 
councilreport.org/monthly-forecast/2017-11/syria_48.php, accesat la 02.11.2017. 

1 ***, Joint statement by Iran, Russia and Turkey on the International Meeting on Syria in Astana 30-31 October 
2017, MunucTepcTBo HHOCTPaHHBIX IEI Poccuăckoiă Denepanuu, 31.10.2017, URL: 
http://www.mid.ru/ru/foreign_policy news/-/asset_publisher/cKNonkJE02Bw/content/id/2927578>p_p_id=101_ 
INSTANCE_cKNonkJEO2Bw&_101_ INSTANCE_cKNonkJE02Bw_languageld=en_GB, accesat la 03.12.2017. 

12 xxx. November 2017 Monthly Forecast, doc. cit. 


de milițiile kurde - din 20 octombrie 2017” a fost unul dintre cele mai proeminente rezultate în 
lupta anti-Daesh din această ţară. Imediat, liderii SDF anunțau că vor susţine constituirea unui 


„stat sirian descentralizat, federal şi democratic” 14 


, ceea ce a suscitat reacţii de respingere din 
partea Turciei, a SUA şi regimului preşedintelui sirian Bashar al-Assad care se opun planului de 
a instaura zone autonome în această ţară. Ulterior, în teatrul militar sirian au survenit o serie de 
alte victorii ale luptătorilor anti-Daesh, precum capturarea câmpului petrolier Omar (de către 
SDF) sau capturarea oraşului Deir-ez-Zor şi obţinerea controlului asupra Al Bukamal (de către 
armata siriană)!5. Acestea au reprezentat evoluţii marcante ale cursului luptei antiteroriste în 


teritoriul sirian. 


În teatrul militar irakian de luptă împotriva Daesh, în octombrie 2017 a avut loc o 
mişcare de forţe islamiste către localitatea siriană Al-Mayadeen, pătrunzând prin aria de 
responsabilitate a coaliţiei conduse de SUA, ruşii suspectându-i pe americani că „simulează lupta 
antiteroristă în Irak”16. În ce priveşte lupta antiteroristă, în noiembrie 2017, forțele irakiene au 
preluat controlul ultimului oraş deţinut de terorişti - Rawah, lângă graniţa cu Siria, urmând ca în 
perioada următoare forțele irakiene să continue „curăţarea” rămășițelor Daesh. Aici, accentul 
deja nu se mai pune pe problema teroriştilor islamişti, o problemă mai gravă fiind considerată 
lupta dintre kurzi şi forțele guvernamentale irakiene care îşi dispută controlul unor teritorii, 
situaţie la care ne vom referi în cele ce urmează. 

Pe ansamblul luptei anti-Daesh în teatrul siriano-irakian, odată cu slăbirea forțelor 
teroriste şi domolirea conflictului, şi loviturile aeriene efectuate de forțele de coaliţie atât în 
Siria, cât şi în Irak au scăzut, aşa cum se arată în graficul realizat de BBC, prezentat mai Jos, 
până la data de 20 noiembrie 2017. Situaţia conflictuală persistă, deşi la o intensitate mai joasă, 
în ambele ţări, fapt reliefat în harta live a conflictului deoarece, la momentul 30 noiembrie 2017, 
gruparea Daesh nu este eliminată, deţinând încă porţiuni de teritorii în provinciile situate la 
frontiera dintre Siria şi Irak. Mai mult, principalii actori statali şi nonstatali ce şi-au stabilit ca 
interes comun combaterea terorismului islamist în Siria şi Irak sunt aliaţi de convenienţă 
deoarece aceştia au puţine valori comune şi nicio viziune care să convină tuturor părţilor 


implicate în perioada post-Daesh. 


13 A se vedea harta live a evoluţiei luptelor în teatrul sirian: https://syria.liveuamap.com/en/time/20.10.2017, accesat 
la 03.12.2017. 

14 xxx, SDF: Populaţia din Raqqa îşi va decide propriul viitor într-o Sirie descentralizată, democratică”, Mediafax, 
20 octombrie 2017, URL: http://www.mediafax.ro/externe/sdf-populatia-din-raqga-isi-va-decide-propriul-viitor-intr- 
o-sirie-descentralizata-democratica-16776120, accesat la 05.12.2017. 

15 Detalii la: https://syria.liveuamap.com/en/time/20.10.2017, accesat la 03.12.2017. 

16 ***. US ‘simulates’ anti-ISIS fight in Iraq as terrorists cross into Syria — MoD, RT, 10 octombrie 2017, URL: 
https://www.rt.com/news/406200-coalition-isis-fight-irag/, accesat la 12.11.2017. 

Graficul nr. 1: Numărul loviturilor aeriene efectuate de coaliția anti-Daesh! 


Cei care acționează în prezent împotriva teroriștilor islamişti sunt uniți, doar de moment, 
de ceea ce vor să împiedice şi nu de ceea ce vor să creeze, ceea ce face ca situația de securitate să 
fie în continuare complicată. Pe de o parte, în Siria, regimul lui Bashar al Assad va rămâne cu 
aceeaşi oponenți (Armata Liberă Siriană, unităţile de protecţie populară şi aliaţii lor, sprijinite de 
coaliția SUA, Frontul Islamic şi Jabhat Fatah al-Sham, aşa cum le prezentam într-o ediţie 
anterioară a Dinamicii mediului de Securitate din anul 201618), pe de altă parte, în Irak, persistă 
tendinţele spre autonomie ale populaţiei kurde din nord susţinute de milițiile Peshmerga loiale 
regimului lui Barzani, care pun probleme mari unităţii statului irakian. Această stare de fapt duce 


duse 


acestora de sub controlul facţiunilor teroriste islamiste. 


Efectele referendumului kurzilor în plan regional 

Kurzii sunt al patrulea cel mai mare grup etnic din Orientul Mijlociu, dar nu au avut 
niciodată un stat naţional permanent. În regiunea Orientului Mijlociu, etnicii kurzi formează 
uniuni dense în Turcia, Iran, Irak şi Siria, estimându-se ca totalizând un număr cuprins între 36 — 
44 milioane locuitori !?. 

La sfârşitul lunii septembrie 2017 s-a desfăşurat un referendum de independenţă al 


kurzilor din nordul Irakului care îşi doresc constituirea unui stat independent care să le aparţină 


17 ***, „Islamic State and the crisis in Iraq and Syria in maps”, BBC News, 28 November 2017, URL: 
http://www.bbc.com/ news/world-middle-east-27838034, accesat la 02.12.2017. 

18 Mirela Atanasiu, „Elemente de complexitate ale crizei siriene”, în Dinamica mediului de securitate octombrie - 
noiembrie 2016, Centrul de Studii Strategice de Apărare şi Securitate/Universitatea Naţională de Apărare „Carol I”, 
Bucureşti, 2016, p. 32, URL: https://essas.unap.ro/ro/pdf_publicatii/DMS._oct-noi16.pdf, accesat la 05.12.2017. 

19 xxx, The Kurdish population”, Institute Kurde en Paris, 12 ianuarie 2017, URL: http://www.institutkurde.org/ 
en/info/the-kurdish-population-1232551004, accesat la 03.12.2017. 

şi care să cuprindă zona autonomă controlată de etnicii respectivi, aşa-numitul Kurdistan irakian, 


acoperind teritoriul prezentat pe harta de mai jos. 


TURKEY si: a iii 


IRAQI ` 
KURDISTAN" 
Mosulo t 


| olrbil b 
SYRIA | 25 
) Kirkuko 


/ IRAQ e River E: 
EL Tigris 


A 


< River Euphrates—e \ 


oBaghdad 


Figura nr. 2: Teritorii controlate de forțe kurde” 


1 a votat 


În urma referendumului a reieşit că aproximativ 92% din populaţia regiunii? 
pentru independenţa regiunii. Reacţiile imediate au fost fervente, cu predilecție din partea 
administraţiei irakiene, dar şi a Turciei, Iranului şi Siriei care dețin grupări etnice largi de 
populaţie kurdă”. Aceeaşi poziţie față de organizarea referendumului pentru independenţa 
kurzilor au avut-o şi alte state ale comunităţii internaţionale (SUA, Australia, Spania, Germania). 
Au fost însă şi state care au făcut declaraţii precaute sau ambigue față de această hotărâre a 
liderilor kurzi din Irak (Iordania, Arabia Saudită, Armenia, Belgia, Bulgaria, Canada şi Franţa) 
sau care au încurajat acţiunea secesionistă (Israel, China, Grecia, Italia, Polonia, Suedia). 

Presiunile militare exercitate timp de o lună în plan intern (între administraţiile de la Erbil 


şi Bagdad), cât şi cele diplomatice din plan internaţional (de actorii statali care au declarat că 


acest referendum este în detrimentul stabilităţii regionale), i-a determinat pe liderii Guvernului 


2% xxx, Iraqi Kurdistan referendum: High turnout in independence vote”, 26 septembrie 2017, BBC News, URL: 
http://www.bbc.com/news/world-middle-east-41394439, accesat la 03.11.2017. 

21 ***, Iraqi Kurds propose to freeze referendum results”, Al Jazeera, 25 octombrie 2017, URL: http://www.aljazeera.com/ 
news/2017/10/iraqi-kurds-propose-freeze-referendum-results-171025055333008.html, accesat la 01.12.2017. 

22 Conform Institutului Kurd, la nivelul anului 2015, în Turcia se estimează că 25% din populaţie este de etnie 
kurdă, din care 86% (aproximativ 12,2 milioane) locuiesc în regiunea denumită de aceştia Kurdistanul de Nord al 
Turciei; de asemenea, Kurdistanul Iranian deţine 10 milioane etnici kurzi (aproximativ 12.5% din populaţia totală a 
Iranului) iar în Siria 15% din populaţie este constituită din etnici kurzi. A se vedea: „The Kurdish population”, 
Institute Kurde en Paris, 12 ianuarie 2017, URL: http://www.institutkurde.org/en/info/the-kurdish-population- 
1232551004, accesat la 03.12.2017. 

Regional Kurd (KRG) să-şi exprime disponibilitatea de a îngheţa rezultatul referendumului, 
principalele motive invocate de oponenții acestei acţiuni fiind acelea că referendumul distrage 
guvernul irakian de la ducerea luptelor împotriva Daesh şi destabilizează regiunea, deja volatilă. 
Astfel, referendumul s-a transformat dintr-un eveniment ce se dorea istoric pentru etnicii kurzi 
într-un dezastru pe termen imediat şi mediu, regiunea Kurdistanului reintrând sub controlul 
federal al Irakului, forțele peshmerga ale kurzilor capitulând sub presiunea forţelor administraţiei 


irakiene alături de unităţi populare de mobilizare şiite (PMU), care sunt susţinute de Iran. 


Iranul — o putere în creştere în plan regional 

O altă tendinţă în mediul de securitate regional este acea a Iranului, care probabil va 
umple vidul de putere lăsat de organizaţia teroristă Stat Islamic având o influenţă de neegalat în 
Siria, Irak şi Liban. Aceasta este facilitată de faptul că rivalul istoric al Teheranului, Arabia 
Saudită, este prea slab şi prea ocupat în plan intem pentru a acţiona în mod decisiv contra 
Iranului în încercarea de a-l contrabalansa prin menţinerea solidarităţii în cadrul Consiliul de 
Cooperare al Golfului. De altfel, emergenţa Iranului este mai mult despre slăbiciunea statelor 
arabe decât despre puterea sa. 

Creşterea influenţei Iranului pe fondul diminuării celei a Arabiei Saudite va încuraja alţi 
doi pivoţi regionali, Turcia şi Israelul, să joace un rol mai important în modelarea ordinii 
geopolitice viitoare. Avem astfel, ca principali actori influenţi ai geopoliticii Orientului Mijlociu, 
trei state non-arabe, ceea ce nu s-a întâmplat până acum în era modernă a regiunii. 

Mai mult, evoluţiile recente (sprijinirea economică în comun de către Iran şi Turcia a 
Qatarului în perioada actuală de boicot de către majoritatea statelor arabe ale GCC, opoziţia 
puternică din partea Turciei şi Iranului faţă de eforturile Arabiei Saudite de a-şi asuma rolul de 
lider într-o coaliţie de state musulmane sunnite care să se întindă din Africa de Nord până în Asia 
de Sud-Est şi determinarea lor comună de a împiedica formarea de regiuni kurde autonome în 
nordul Irakului sau în Siria, având în vedere propriile lor minorităţi kurde şi ambițiile lor 
politice) au determinat schimbări şi în relațiile bilaterale dintre cele două ţări, apropierea şi 
cooperarea fiind acum elocvente, aceste evoluţii conducând la posibilitatea formării unei alianţe 
turco-iraniene, care ar putea transforma balanţa de putere în întregul Orient Mijlociu. Aşadar, 
această nouă relaţie turco-iraniană care se prefigurează la orizont trebuie urmărită ca un element 
geopolitic de mare importanţă ce va configura viitorul regiunii. 


Toate evenimentele prezentate, coroborate cu criza Qatarului încă în desfăşurare care a dus 
la strângerea relaţiilor între Qatar şi Iran pe de o parte şi Arabia Saudită şi Emiratele Arabe Unite 
pe de altă parte, nu fac decât să înrăutățească perspectivele de securitate ale Orientului Mijlociu. 


233 ***, Iraqi Kurds propose to freeze referendum results”, art. cit. 

CAPITOLUL 3: FEDERAȚIA RUSĂ 


Acţiunile, reacţiile şi dezvoltările cu implicaţii asupra mediului de securitate 


regional şi internaţional ce au în centru Federaţia Rusă 


Drd. Cătălina TODOR 


Evenimentele, acţiunile şi dinamicile specifice lunilor octombrie şi noiembrie continuă 
direcția evoluţiilor lunilor precedente, dar mai ales pe cea a ultimilor ani. Acestea sunt o expresie 
practică a obiectivelor, dorințelor şi temerilor Rusiei evidențiate şi la nivel oficial în cadrul 
documentelor: Conceptul de politică externă al Federaţiei Ruse 2016 şi Doctrina militară a 
Federaţiei Ruse 2014. Aceste două documente arată foarte clar cel puţin două lucruri: 1. faptul 
că Rusia îşi doreşte un reviriment geopolitic şi un loc egal la masa negocierilor cu cei mai 
importanţi actori internaţionali; 2. modificările si completările acestor documente menţionează 
pentru prima dată explicit acţiunile NATO la capitolul ameninţări la adresa securităţii sale. În 
acelaşi sens considerăm că sunt canalizate şi evenimentele lunilor octombrie şi noiembrie, ce au 
în centru fie acţiunile directe ale Federaţiei Ruse, fie modul acesteia de a relaţiona cu actori 
internaţionali cu rol crucial pentru securitatea regională şi internațională (Statele Unite ale 
Americii, NATO). 

Analiza evenimentelor şi evoluţiilor este structurată în cele ce urmează în funcţie de zone 


de interes pentru securitatea regională şi internaţională. 


1. Evoluţii în plan intern 

Pentru lunile octombrie şi noiembrie, din perspectivă internă, se remarcă două categorii 
de evenimente: cele legate de viitoarele alegeri prezidențiale şi cele care se pot constitui în paşi 
către consolidarea capabilităţilor militare. În ceea ce priveşte prima categorie, manifestaţiile anti 
— Putin autorizate şi neautorizate continuă în aceste două luni, o serie având loc chiar de ziua lui 
V. Putin în 80 de oraşe, inclusiv Moscova. În urma acestora sute de persoane au fost arestate, iar 
principalul opozant a lui V. Putin, Alexei Navalnâi (pentru care de altfel în cadrul protestelor din 
07.10 s-a cerut eliberarea sa, fiind în arestat pentru a treia oară în acest an) chiar dacă a fost 
eliberat pe data de 22.10, a fost declarat neeligibil pentru a candida la preşedinţia Federaţiei Ruse 
până în 2028. Pe de altă parte, se anunţă candidatura Kseniei Sobceak, apărând şi speculaţii 
potrivit cărora acest demers a fost decis de către Kremlin, zvonuri infirmate de către viitoarea 
candidată. În ceea ce îl priveşte pe V. Putin, până la sfârşitul lui noiembrie, acesta încă nu şi-a 


anunţat candidatura, dar mai mult ca sigur o va face. Sondajele de opinie arată că peste 70% din 

ruşi?“ l-ar realege . În ceea ce priveşte cea de-a doua categorie de evenimente, al dezvoltărilor din 
sfera militară, în luna octombrie, Rusia face o serie de teste cu rachete implicând componente 
nucleare (terestre, maritime, aeriene), aceasta după o lună de la exerciţiile de amploare ZAPAD 
2017. Din perspectiva evoluţiilor interne de interes pentru mediul de securitate regional şi 
internaţional, credem că în următoarea perioadă vom asista la continuarea preşedinţiei lui V. 
Putin şi după primăvara lui 2018. Aceasta se traduce prin continuitate pentru direcţia de 
dezvoltare a Federaţiei Ruse, incluzând aici şi aspectele de ordin militar. În actualul context cel 
mai probabil acestea se îndreptată către consolidarea militară. Aceste tendinţe ar putea să sprijine 
dorinţa şi obiectivele oficiale exprimate de către Rusia în cadrul Conceprului de politică externă 


al Federaţiei Ruse 2016 şi Doctrinei militare a Federaţiei Ruse 2014. 


2. Evoluţii internaţionale 
2.1 Zona Euroatlntică 
> Relaţia Rusia-SUA: acesta se continuă să se deterioreze. De la instalarea noii 
administrații prezidenţiale Trump, cu toate că până acum am putut observa o bună relaţionare 
între cei doi şefi de stat, raporturile efective dintre SUA şi Rusia nu s-au îmbunătăţit. Din contra, 
la jumatatea lunii octombrie un comunicat al Ministerului de Externe Rus aprecia că relaţiile 
dintre cele două state au ajuns la un minim istoric. Pentru luna octombrie-noiembrie această 
relaţie are în centru subiecte care persistă în aceeaşi linie a perioadei anterioare: 
= poziţionarea diferită faţă de “zonele fierbinți” sau potențial fierbinţi, precum Siria şi 
Coreea de Nord (câteva elemente vor fi prezentate în cadrul analizelor pentru zonele aferente); 
= continuarea anchetării ingerinţei electorale a Rusiei în alegerile prezidențiale de 
anul trecut din Statele Unite, cu toate că acestea sunt dezminţite de către Rusia şi în perioada 
analizată; 
= acţiunile agresive ale Federaţiei Ruse în spaţiul cibernetic, prin propagandă, ştiri 
false, atacuri cibernetice, etc. În acest sens, în perioada analizată se aduce puternic în discuţie 
rolul social media prin reţelele de socializare Facebook, Twitter în cadrul căror au fost 
descoperite un număr considerabil de conturilor false ruseşti, dar şi a Google prin ştirile false. 
Răspunsul din partea Rusiei la toate acestea este considerarea acestor idei ca ”fantezii” de către 
Rusia. Mai mult, ca răspuns la aceste acuzaţii plus la cele de ingerinţă în procesele electorale 
americane şi nu numai, în luna noiembrie V. Putin acuza SUA de încercări de a produce 
probleme la viitoarele alegeri prezidenţiale ale Federaţiei. Un alt aspect ce merită menţionat este 


cel al atacurilor cibernetice, în perioada supusă analizei existând acuzaţii în direcția celor de la 


24 Marius Hosu, Daniela Juncu, „Proteste în Rusia de ziua preşedintelui Putin: peste 270 de arestări (ONG), 7 Oct. 
2017, URL: https://wwwl.agerpres.ro/externe/2017/10/07/proteste-in-rusia-de-ziua-presedintelui-putin-peste-100- 
de-arestari-ong--20-51-19, accesat la data de 10.10.2017. 

Karspersky că acest gen de atacuri ar fi fost posibile şi prin intermediul unor anti-viruşi. 
Acuzaţiile au fost dezminţite de cei de la Kaspersky şi de către Rusia, dar cu toate acestea încă 
din septembrie preşedintele SUA ordona agenţiilor federale ca în 90 de zile sa dezinstaleze 
produselor acestei companii fiind suspectată de vulnerabilitate în faţa serviciilor de informaţii 
ruse. O altă componentă specifică sferei informaţionale este seria de acţiuni şi reacţii privitoare 
la domeniul mass-mediei. Aceasta dovedeşte în plus adâncirea relaţiilor tensionate dintre SUA şi 
Rusia şi în acest câmp. După ce guvernul american a impus postului de televiziune Russia Today 
să se înregistreze ca „agent străin” în SUA, Rusia a reacţionat şi în prima parte a lunii noiembrie 
anunţa un viitor proiect de lege ce ar fi urmat să ia măsuri în oglindă pentru posturi de radio şi de 
televiziune americane sau europene (ex.: Radio Liberty, Voice of America, Deutsche Welle, 
CNN, etc.). Mai mult, vicepreşedintele Dumei de Stat, A. Tolstoi, anunţa că Rusia ar fi putut 
interzice publicitatea prin intermediul Google în Rusia, în cazul reducerii distribuţiei de ştiri ale 
mass-mediei ruse (ex.: Russia Today, Sputnik). Sfârşitul perioadei analizate aduce în anunţul lui 
V. Putin de promulgare unei legi ce desemnează drept „agenţi străini” unele entități media, 
reacţie la constrângerile impuse de SUA canalului rusesc Russia Today. 

= problematica reprezentării diplomatice, unde scăderea numărului de reprezentanţi 
atât ai SUA cât şi ai Rusiei a fost vizibilă la început de mandat al administraţie Trump ca o 
consecinţă şi a ultimelor decizii luate de către administrația Obama. Pentru perioada analizată se 
poate observa că Rusia ameninţă că numărul reprezentanţilor SUA în Rusia ar putea scădea la 
300. De asemenea problematica proprietăţilor confiscate de SUA rămânând nerezolvată, Rusia 
avertiza că ar putea intenta procese pentru aceste cazuri. Acest tip de dezvoltări nu sunt altceva 
decât o expresie a deteriorării în continuare a relaţiei dintre cele două state şi un mod la 
Federaţiei Ruse de a atrage atenţia asupra faptului în sine; 

= problematica dezvoltărilor militare a actorilor în estul Europei. Din acest punct de 
vedere Rusia îşi exprimă din nou şi în luna octombrie îngrijorarea cu privire la scutul antirachetă 
(Lavrov apreciind că armele nucleare desfăşurate de către SUA în Europa ar trebui să revină pe 
teritoriul Statelor Unite - 20.10.2017); 

= problematica restricțiilor şi interdicţiilor cu efect economic. Putem aminti faptul că 
SUA publică o listă cu 39 de societăți ruse din domeniul armamentului faţă de care se va 
introduce o interdicţie de comerţ. 

Toate aceste elemente din sfera cibernetică, a mass-mediei, economică, diplomatică, şi 
militară arată persistenţa şi în anumite cazuri chiar înrăutățirea relaţiei dintre Federaţia Rusă şi 
SUA. 

> Relaţia NATO-Rusia. Din acest punct de vedere interesul crescut este pentru ceea ce se 


întâmplă în spaţiul european. Cele mai importante subiecte ale perioadei analizate au în centru 

evenimente, acţiuni şi informaţii post exerciţiul ZAPAD” şi poziţiile exprimate de NATO în 
cadrul Consiliului NATO-Rusia din data de 26 octombrie 2017 cu privire la relaţia sa cu Rusia şi 
în cadrul Adunării Parlamentare NATO, din Bucureşti, 6-9 octombrie 2017. 

= Post ZAPAD şi nu numai ies în evidenţă din nou acuzaţii de atacuri cibernetice cu 
implicare din partea Rusiei. În acest sens putem da exemplul Letoniei, unde atacurile cibernetice 
asupra ţării, manifestate prin blocarea reţelei de telecomunicaţii telefonice mobile în partea de 
vest a sa, au precedat exerciţiile ZAPAD. Mai mult cu ocazia uni eveniment sub egida Fundaţiei 
Hanns Seidel, (Munchen 13.11), şeful BND, Bruno Kahl, susţinea că Rusia poate fi percepută 
mai mult ca „pericol potenţial”, decât ca partener pentru realizarea securităţii europene. În plus 
atrăgea atenţia asupra faptului că ZAPAD a demonstrat o Rusie care se îndreaptă către atingerea 
obiectivului propus cu privire la modernizarea, până în 2020, a 70% din forțele ei armate. Pe de 
altă parte, după ZAPAD, Rusia îşi exprimă îngrijorarea, prin vocea reprezentantului său 
permanent la NATO Aleksandr Gruşko, pentru faptul că, în ciuda retragerii forţelor sale militare 
de pe teritoriul Belarusului, aşa cum a dat asigurări şi înaintea desfăşurării exerciţiului, NATO 
şi-a sporit efectivele americane în Europa de două-patru ori. La foarte puţin după aceasta 
Vladimir Titov, ministrul adjunct de externe rus, afirma că Rusia adoptă contramăsuri la 
acumularea de trupe NATO în proximitatea frontierelor Federaţiei. 

= Consiliul NATO-Rusia. Cele trei teme majore (subliniate încă din cadrul primei 
întâlniri ale Consiliului din 2016, prima după criza ucraineană) se menţin şi pentru această 
întrunire: 1. problematica Ucrainei, 2. situația Afganistanul şi 3. transparenţa şi reducerea 
riscului. Jens Stoltenberg afirma că dialogul nu este unul uşor, dar este foarte important şi 
menţiona existenţa în continuare a unor divergențe cu privire la problematica Ucrainei şi 
modului de soluţionare a crizei”$. Problematica transparenţei a vizat un schimb de informaţii cu 
privire la desfăşurarea recentă de exerciţii”. În cadrul acestei întruniri, NATO, prin vocea 
secretarului general, a subliniat că exerciţiul ZAPAD a fost o parte importantă a discuţiilor 
Consiliului şi că el a demonstrat diferenţe semnificative între ceea ce a fost anunţat oficial 
anterior exerciţiului şi scopul, extinderea geografică şi scală la care acesta s-a desfăşurat în 
realitate”8. Practic, a fost evidenţiată existenţa unor probleme de transparenţă. De asemenea, s-a 
reiterat necesitatea de a se respecta prevederile Documentului de la Viena de către Rusia, dar şi 


că ZAPAD arată necesitatea că acesta să comporte modernizări, mai ales ca urmare a lacunelor 


25 In analiza anterioară, pe lunile iunie-septembrie cititorii pot găsi o prezentare succintă a unora dintre cele mai 
importante elemente legate de desfăşurarea ZAPAD. Aceasta este disponibilă online la https://cssas.unap.ro/ro/ 
pdf_publicatii/DMS _iun-sep17.pdf 

26 ***, Press point by the NATO Secretary General Jens Stoltenberg following the meeting of the NATO-Russia 
Council, site oficial al NATO, URL: https://www.nato.int/cps/ic/natohq/opinions147976.htm?Selected Locale =en, 
accesat la data de 27.10.2017. 

27 Idem. 

28 Idem. 

generate de exerciţiile neplanificate”” şi pragurile diferite de observaţie obligatorie. Astfel, aliaţii 
NATO au prezentat propuneri concrete de modernizare a acestui Document ca instrument de 
transparenţă şi reducere a riscurilor.“ Pe de altă parte, Rusia prin anunţul oficial anterior 
desfăşurării ZAPAD 2017, sublinia caracterul defensiv al exerciţiului, iar în urma Consiliului 
NATO-Rusia din luna octombrie, prin vocea lui Alexander Grushko, se atrăgea atenţia asupra 
faptul că acţiunile NATO pe flancul estic au dus la înrăutățirea situaţiei securităţii în Europa, la 
accentuarea liniilor de divizare, în loc ca eforturile să fie concentrate în direcţia rezolvării 
comune a provocărilor şi amenințărilor la adresa securităţii (ex: terorismul).*! Punctual se face 
referire rolul negativ pentru securitatea regionala al: 1. desfăşurării batalioanelor NATO prin 
rotație, dar în cadrul unor baze permanente din Polonia şi Statele Baltice, 2. /niţiativei de 
Reasigurare Europeană a Statelor Unite“?, 3. acţiunilor continue ale NATO la Marea Neagra, 4. 
continuei implementări a planului SUA de a crea un segment european de apărare antirachetă în 
Polonia şi România, 5. implicării statelor non-nucleare NATO în misiuni nucleare.** Cu ocazia 
acestui Consiliu, Grushko aprecia anumite progrese în termenii transparenţei, însă puncta lipsa 
de reciprocitate în acest sens şi considera că Rusia a depus eforturi mai mari în această direcţie în 
comparaţie cu NATO (dând ca exemplu caracterul obscur al exerciţiilor Aurora 2017 din Suedia 
şi Dragon 2017 din Polonia). Mai mult, acuza NATO că a întrerupt instrumente ale transparenţei 
precum cel al cooperării militare (suspendată ca urmare a episodului Crimeea) în cadrul 
Consiliului NATO-Rusia, atrăgând atenţia că nu modificările asupra Documenului de la Viena 
vor aduce îmbunătăţiri ale încrederii la nivel militar, ci schimbările la nivelul politicilor NATO 
(aici vizând politica NATO de descurajare militară a Rusiei, ca logică specifică Războiului Rece, 


ja 


ce nu poate duce la consolidarea încrederii, ci dimpotrivă la rezultate inverse).”* Cu privire la 


ZAPAD 2017, acesta sublinia eforturile făcute de Rusia şi Belarus pentru asigurarea 
transparenţei şi atrăgea atenţia asupra unei propagande NATO fără precedent de demonizare a 
acestui exerciţiu. Din perspectiva sa, „demonizarea” s-a făcut mai ales prin: scenarii precum 
ZAPAD ca exerciţiu de pregătire a unei invazii a Statelor Baltice şi scenariul staţionării de trupe 
ruseşti în Belarus după încheierea exerciţiului. Cele două au fost infirmate după desfăşurarea 


exerciţiului. Mai mult, consideră ca acuzaţiile NATO cum că aceste exerciții au depăşit scala 


29 Traducerea termenului de „snap exercises”. 

30 ***, Press point by the NATO Secretary General Jens Stoltenberg following the meeting of the NATO-Russia 
Council, op. cit. 

31 ***, »Joint press conference of Russia's Ambassador to NATO Alexander Grushko and Special Representative of 
the President of the Russian Federation for Afghanistan Zamir Kabulov following the meeting of the NATO-Russia 
Council meeting, October 26, 2017”, Site-ul Misiunii Permanente al Federaţiei Ruse al NATO, disponibil online la 
https://missiontonato.mid.ru/web/nato-en/-/joint-press-conference-of-russia-s-ambassador-to-nato-alexander-grushko- 
and-special-representative-of-the-president-of-the-russian-federation-for-afgh?inheritRedirect=true, accesat la data de 
25.11.2017. 

32 US European Reassurance Initiative. 

33 Idem. 

34 Idem. 

oficial anunţată nu au fundament. Totuşi, acestui gen de propagandă, în viziunea lui Grushko, i-a 
urmat creşterea numărul trupelor SUA din Polonia.” În ceea ce priveşte subiectul Ucraina, în 
cadrul Consiliului, Rusia, prin vocea lui Grushko, a ţinut să menţioneze că discuţiile au fost 
concise pe această temă, de vreme ce NATO şi CNR nu joacă un rol în soluţionare crizei. S-a 
punctat că soluţionarea problemei stă în implementarea pachetului de măsuri ale Acordului de la 
Minsk, în dezangajarea părților — Ucraina să oprească bombardamentele asupra populației civile, 
părțile să pună în aplicare cu stricteţe dispoziţiile privind încetarea focului, retragerea 
echipamentelor grele din zona de securitate. 

= Adunarea Parlamentară a NATO la Bucureşti (06-09.10.2017): se subliniază 
deteriorarea situaţiei la Marea Neagră ca urmare a acţiunilor Rusiei, rolul important în acest sens 
al României ca unul dintre cei mai importanţi parteneri NATO în regiune (Paolo Alli), 
necesitatea îmbunătăţirii scutului antirachetă (Thomas Karako), necesitatea sprijinirii Ucrainei, 
Republicii Moldova şi Georgiei ca deosebit de importantă pentru apărarea Europei şi NATO 
(Paolo Alli). Trei rezoluţii au fost adoptate în urma acestei adunări, reflectând preocupările şi 
îngrijorările comunităţii euro-atlantice (Biro Rozalia-lbolya), o parte importantă a acestora fiind 
în strânsă legătură cu acţiunile provocatoare ale Rusiei în regiune: rezoluţia privind „stabilitatea 
şi securitatea în zona Mării Negre”, rezoluţia privind „transformarea informaţie în armată ” (din 
această perspectivă Jane Cordy apreciind că pentru Rusia domeniul cibernetic este un câmp de 
bătălie, aducând în discuţie tematica războiului informatic), rezoluţia privind „împărțirea 
responsabilităţilor, o nouă perspectivă”. Această ultimă rezoluţie se referă la angajamentul de 
alocare a 2% din PIB pentru armată, din care 20% să fie destinaţi echipamentelor militare. Tot în 
cadrul acestei adunări a NATO, Jens Stoltenberg puncta faptul că la Summit-ul NATO 2018, 
printre cele mai importante subiecte se va afla relaţia cu Rusia; mai mult îşi exprima îngrijorarea 
cu privire la acţiunile militare ale Rusiei din apropierea frontierelor NATO, atrăgând atenția şi 
asupra existenţei unei lipse de transparență demonstrată de exerciţiul ZAPAD 2017. În relaţia cu 
Rusia, Stoltenberg aprecia că abordarea este una bidirecţională: o apărare solidă, îmbinată cu 
dialogul. De asemenea Secretarul General al NATO sublinia încă o data faptul că acţiunile 
NATO la frontiera sa estică (ex.: brigada multinațională din România) sunt defensive şi ca 
răspuns la o Rusie asertivă. Imediat după Adunarea Parlamentară NATO are loc reuniunea B9 
(09.10. 2017, la Varşovia) - Bulgaria, Cehia, Estonia, Letonia, Lituania, Polonia, România, 
Slovacia, Ungaria, în cadrul căreia una dintre temele principale a fost atitudinea agresivă a 
Rusiei, adopându-se o declarație comună. Putem considera că reacţia Rusiei în urma Adunării 


Parlamentare a NATO şi a B9 a fost publicarea unui raport al Camerei Superioare a 


35 Idem. 
36 Idem. 

Parlamentului Federaţiei în data de 11. 10. 2017, în care se preciza că suveranitatea rusă este 
amenințată de către Occident, dând ca exemplu ONG-urile care apără interese străine, profesorii 
occidentali din învățământul rusesc, discreditarea Federaţiei în mass-media şi prin intermediul 
reţelelor de socializare, incitarea acţiunilor de protest în Rusia de către Occident. Mai mult, la 
întâlnirea Consiliului de miniştrii ai apărării din Comunitatea Statelor Independente (CSI) - 
(11.10.2017), Rusia susţinea încălcarea Actului fondator NATO-Rusia chiar în timpul 
exerciţiilor ZAPAD prin consolidarea prezenţei militare a SUA, ilegale în Polonia şi zona baltică 
(prin desfăşurare „discretă” a unei divizii întregi mecanizate). 
= Alte acţiuni ale Federaţiei Ruse din care reiese dorinţa de reviriment geopolitic, dar 
şi acţiuni de întărire a ancorei sale europene pot fi considerate: 1. emiterea unei bancnote cu 
imagini din Crimeea (12.10.2017)%; 2.continuarea acţiunilor de asistență militaro-tehnică 
acordată Serbiei — punctual în luna octombrie primele avioane ruseşti de vânătoare MiG 29 au 
sosit pe teritoriul Serbiei — adăugarea unei element al influenţei militare în Balcani. 
Relaţia dintre NATO şi Rusia este marcată de neîncredere, de susţinerea de către ambele 
părți a caracterului defensiv al acţiunilor sale, de deschiderea spre dialog, dar dorinţa de 


consolidare militară ca formă a descuraţării militare. 


2.2 Asia 

> Poziţia Rusiei faţă de Coreea de Nord. Considerăm că Federaţia ar putea privi 
emergenţa unor tensiuni ca debuşee geopolitice, prin care aceasta să arate că: 1. doreşte să joace 
un rol important la nivel internaţional şi 2. ca vrea să fie tratată ca partener egal la masa 
negocierilor internaționale. Acesta credem că este şi cazul Coreei de Nord, unde atât 
evenimentele din perioadele precedente, cât şi evenimentele lunilor supuse analizei, arată că 
Federaţia are clar o viziune diferită de soluţionare a tensiunii față de cea a SUA. Astfel, în prima 
parte a lunii octombrie (09.10), Rusia acuză Statele Unite că acţiunile sale duc la escaladarea 
tensiunilor în Coreea de Nord (ex. pregătirile militare din regiune, exerciţiile SUA — Coreea de 
Sud în proximitatea Coreei de Nord). Rusia pledează pentru utilizarea mijloacelor diplomatice în 
vederea detensionării situaţiei, propunând împreună cu China ca soluţie pentru suspendarea 
programului de înarmare nucleară al Coreei de Nord, oprirea exerciţiilor militare americane. De 
asemenea, în cadrul unui forum parlamentar desfăşurat la jumătatea lunii octombrie în Sankt 
Petersburg, Rusia invita Coreea de Sud şi Coreea de Nord la dialog, invitaţie respinsă de către 
Phenian. De aici se poate observa rolul de mediator pe care Federaţia a dorit să şi-l afirme. Chiar 


dacă Rusia semnează în luna octombrie impunerea interdicțiilor conforme cu rezoluţia Consiliul 


37 Astfel de demonstraţii ale voinţei ruseşti s-au mai manifestat şi în 2015 prin emiterea unei bancnote cu imagini 
din Crimeea şi Sevastopol şi tot în octombrie 2017 a mai fost prezentată şi o bancnotă cu imagini din Extremul 
Orient, unde în 2016 Federaţia a lansat pentru prima dată racheta Soiuz-2.1a. 

de Securitate al ONU, se distanțează față de abordarea SUA (care vizează izolarea economică şi 
diplomatică a Coreei de Nord). Din această perspectivă putem aminti faptul că Rusia redeschide 
o legătură cu Coreea de Nord prin feribot. Mai mult, S. Lavrov acuza SUA de acţiuni 
provocatoare pentru ajungerea la utilizarea opțiunii militare ca soluție pentru rezolvarea 
problemei, în ciuda faptului că Phenianul nu a mai efectuat teste în ultima perioadă. 

> Rusia —China. În luna octombrie Rusia şi China îşi întăresc cooperarea prin acţiunile 
din domeniul petrolier. Cea mai mare companie rusească producătoare de petrol, Rosneft, 
declara intenţia de a-şi dubla exporturile de petrol către China. 

> Asia Centrală: Afganistan. Rusia derulează exerciţii anti-teroriste în Tadjikistan, la 
granița cu Afganistanul, fiind implicate forțe colective de reacție rapidă ale Organizaţiei 
Tratatului de Securitate Colectivă (OTSC; Armenia, Belarus, Kazahstan, Kârgâzstan, Rusia şi 
Tadjikistan). În acest sens Rusia participa la mijlocul lunii noiembrie cu 40 de avioane şi 
elicoptere şi sisteme de rachetă Iskander-M. Astfel putem considera că Rusia îşi afirmă rolul atât 
ca actor geopolitic în această regiune, cât şi implicarea în lupta împotriva terorismului 


internaţional. 


2.3. Orientul Mijlociu şi Africa 

> Rusia-Turcia. Cele două state par să îşi sporească cooperarea (îmbunătăţirea relaţiilor 
s-a intensificat mai ales după puciul eşuat din Turcia 2016), la nivel militar compania Rostec 
confirma la începutul lunii noiembrie un contract de 4 mld dolari semnat cu Turcia în vederea 
achiziţionării de sisteme ruseşti sol-aer S-400, aceasta putând genera anumite provocări din 
perspectiva NATO. 

> Siria. Un alt punct fierbinte care, ca şi în cazul Coreei de Nord, poate juca rolul de 
debuşeu geopolitic pentru Rusia, prin poziţia antagonică faţă de cea occidentală exprimată pentru 
soluționarea crizei. Evenimentele perioadei supuse analizei arată şi divergențe SUA-Rusia cu 
privire la perspectiva asupra anchetării de către ONU a atacului cu gaz sarin din Siria (aprilie). 
La jumătatea lunii octombrie Moscova acuza refuzul de a colecta mostre de către experții ONU 
din baza aeriană Shayrat, considerându-l scandalos. SUA pe de altă parte cerea prelungirea 
acestei anchete cu un an în mai multe rânduri, iar Rusia condiţiona prelungirea de concluziile 
unui raport privind acel atac cu gaz sarin, propunând propriul proiect de prelungire cu şase luni. 
Motiv pentru care Federaţia îşi exercită dreptul de veto. De asemnea un nou drept de veto este 
exprimat de către Rusia pentru un proiect al Japoniei de prelungire cu 30 zile a mandatului 
pentru grupul de experţi internaţionali ai Mecanismul Comun de Investigaţie JIM?®, implicaţi în 


anchetarea utilizării armelor chimice în Siria. Acesta este un exemplu punctual de exprimare a 


3 JIM - Joint Investigative Mechanism. 

poziţiilor diferite față de incidente grave într-o zonă de conflict. Revenind la cazul per ansamblu 
al Siriei, Rusia preferă o cooperare cu Iranul şi Turcia pentru soluționarea crizei din Siria, astfel 
că la sfârşitul lui octombrie o nouă rundă de negocieri are loc la Astana între cele trei state. 
Anterior, în urma unor negocieri similare, s-a ajuns la instituirea unor anumite zone de 
detensionare în Siria. La începutul lunii noiembrie are loc o întrevedere între şefii de stat ai 
Rusiei şi Iranului, în urma căreia Ayatollahul Ali Khamenei aprecia că pentru soluționarea crizei 
din Siria şi restabilirea păcii în Orientul Mijlociu este necesară accelerarea cooperării dintre cele 
două şi izolarea SUA. În cadrul Summitului de la Soci, V. Putin aprecia că trupele 
guvernamentale siriene (pe care le sprijină) controlează în prezent peste 98% din teritoriul Siriei 
şi afirma dorinţa de pregătire a perioadei postconflict. La sfârşitul perioadei analizate Nikolai 
Patruşev, Secretarul Consiliului Securităţii Rusiei, declara începută pregătirea de retragere a 
contingentului rusesc din Siria, retragerea fiind posibil să se producă chiar la sfârşitul acestui an. 

> Golful Persic. Relaţiile Rusiei cu Arabia Saudită, în pofida divergenţelor de opinie în 
legătură cu Siria şi Yemen, se îndreaptă în direcţia unei cooperări pe plan energetic şi militar. Ca 
argument concret, Rusia şi Arabia Saudită semnează acordul pentru achiziţia unor sisteme ruseşti 
de apărare antiaeriană S-400, dar şi a unora antitanc, achiziția de lansatoare de rachete şi 
grenade, etc. Aceasta poate fi văzută ca o reacţie a Rusiei la apărarea antiaeriană euroatlnatică. 

> Africa: Sudanul. Rusia îşi manifestă dorinţa prezenţei sale militare în Sudan. Acest stat 
african intenţionează achiziţionarea de avioane ruseşti de vânătoare Su-30 şi Su-35, afirmându-şi 
interesul şi pentru sistemele de apărare antiaeriene ruseşti S-300. Mai mult, Sudanul doreşte 
consiliere militară din partea Rusiei pentru pregătirea forțelor sale. S-a avut în discuţie şi o 
eventuală bază militară rusească la Marea Roşie. V. Putin aprecia la Soci că Sudanul are nevoie 
de protecţie contra acţiunilor agresive ale Statelor Unite. Mai mult, cooperarea dintre Rusia şi 
Sudan ar urma să se realizeze şi în domeniul energetic. 

> Zona Arctică: Noi paşi sunt făcuţi de către Rusia în zona Arctică, prin întărirea 
infrastructurii militare şi dorinţa de a desfăşura acolo noi sisteme de apărare antiaeriană. Aceasta 
poate semnifica dorința Rusiei de afirmare la nivel mondial dar şi de consolidare a poziţiei sale 


în raport cu Statele Unite. 


Concluzii 

Lunile octombrie şi noiembrie, aşa cum menţionam încă de la începutul acestei analize, 
nu fac altceva decât să arate linia de evoluţie a Federaţiei Ruse în raport cu dorinţele sale de 
politică externă, dar şi cu temerile sale. În ultimii ani asistăm la o Rusie tot mai vocală şi activă 
pe plan internaţional. Zonele majore de conflict şi tensiune la nivel internațional au suscitat 


interesul prin implicare al Rusiei şi aceasta va fi valabil şi pentru perioada ce urmează. Cât 

priveşte dezvoltările din mediul de securitate de interes direct pentru România, respectiv zona 
euroatlantică, Rusia pare foarte determinată să îşi apere necesitatea de a deţine sfere de influenţă 
în proximitatea graniţelor sale, să îţi reclădească zone tampon. Aceasta cu toate că, pe de altă 
parte generează sentimentul de ameninţare, caracterul asertiv şi chiar agresiv al unor acțiuni, atât 
prin consolidare militară, cât mai ales prin acţiunile tot mai abile din spaţiul cibernetic şi care 
privesc sfera informaţionalului şi prin lipsa de transparenţă cu privire la unele dezvoltări militare. 
Pe scurt, aşa cum se poate observa, Rusia doreşte să fie considerată ca partener egal la masa 
celor mai importante negocieri internaționale, îşi doreşte deținerea unor zone tampon proprii şi 
pentru aceasta comunică şi reacționează în acord cu cele două documente oficiale la care făceam 
referire la începutul analizei. Acelaşi gen de evoluţii sunt de aşteptat a se întâmpla şi în perioada 
imediat următoare. 

Pentru România aceasta prezintă şi oportunităţi şi provocări. Oportunităţi în sensul că îşi 
creşte atractivitatea pentru actorii mediului de securitate internațional, datorită poziționării 
geostrategice, atractivitate din care pot decurge şi avantaje. Pe de altă parte, provocările derivă 
din percepția climatului tensionat din această regiune şi măsurile de asigurare a propriei 
securităţi, pe care Rusia la rândul său le poate interpreta ca provocatoare, aşa cum a afirmat în 
mai multe rânduri despre rolul negativ pe care îl are problematica scutului anti-rachetă pentru 
securitatea din regiune. Perioada analizată evidențiază aspectele menţionate, mai ales dacă 
privim la discursurile din cadrul Adunării Parlamentare NATO. Din perspectiva evenimentelor 
este important de menţionat că, această perioadă cât şi cea ce îi va urma, vor fi marcate de 
încercarea României de a-şi exercita rolul de partener de încredere SUA şi NATO. Pe data de 23 
octombrie 2017, un nou contingent rotațional american sosea la baza aeriană Mihail 
Kogălniceanu, activ în cadrul operaţiunii Altantic Resolve, ca răspuns la acțiunile Rusiei din 


2014, ca angajament al SUA pentru securitatea acestei regiuni. 

CAPITOLUL 4: COREEA DE NORD 


Tensiune, Strategie şi diplomaţie în Asia de Nord-Est 


Dr. Mihai V. ZODIAN 


Statele Unite au lăsat să se întrevadă eventualitatea unor negocieri cu regimul de la 
Phenian, fără însă a renunţa la critici şi fără a oferi unele clarificări. Aceasta pare să fie concluzia 
unui mult mediatizat tur asiatic al şefului statului american, desfăşurat la începutul lunii 
noiembrie. Peste câteva săptămâni, un nou test cu rachete al regimului nord-coreean a complicat 
situaţia politico-militară din Asia de Nord-Est. 

Preşedintele american, Donald Trump a efectuat un turneu de anvergură în Asia, vizitând, 
printre altele, Japonia, Coreea de Sud şi China, într-un demers în care, potrivit lui A. Maqbool de 
la BBC, a transmis un mesaj ambiguu autorităţilor de la Phenian şi publicului, în general“. Pe de 
o parte, s-a angrenat într-un schimb de atacuri verbale cu elita regimului comunist, inclusiv 
liderul Kim Jong-un şi a strâns legăturile politico-militare cu aliaţii din regiune, inclusiv în ceea 
ce priveşte achiziţiile militare. Pe de altă parte, potrivit publicaţiei britanice, D. Trump nu a 
închis complet poarta negocierilor cu acesta”. 

Dar impresia de contradicţie poate fi doar una dintre consecinţele imaginii controversate 
a preşedintelui american în presa occidentală, iar nuanţarea nu reprezintă neapărat un defect, mai 
ales că, anterior, fusese criticat din motivul unei atitudini prea dure în public. Negocierea poate 
reprezenta o soluţie a crizei nord-coreene, doar că există multe incertitudini, o problemă de 
încredere reciprocă şi o serie de divergențe majore, inclusiv referitoare la legitimitatea şi viitorul 
regimului nord-coreean. În general, nu este o situaţie pentru care să fie disponibile soluţii simple. 

În Japonia, preşedintele american a anunţat că Japonia va face noi achiziţii de echipament 
militar din Statele Unite şi şi-a declarat solidaritatea faţă de unul dintre cei mai importanţi aliaţi 
din Asia“!. Nu este însă clar cum vor influenţa chestiunile legate de comerţ şi de deficitul 
Washingtonului faţă de Tokio, interesele de securitate, nu doar în ceea ce priveşte cooperarea în 


dosarul nord-coreean dar şi referitor la complexele relaţii pe care ambele state le întreţin cu 


39 Aleem Maqbool, "Donald Trump`s Asia tou leaves observers perplexed”, BBC News, 12 noiembrie 2017, 
http://www.bbc.com/news/world-us-canada-41959339 (accesat decembrie 2017). 

40 > “Trump says he'd never call Kim "sort and fat” in response to `old` barb”, The Guardian, 12 noiembrie 2017, 
https://www.theguardian.com/us-news/2017/nov/12/id-never-call-kim-short-and-fat-says-trump-in-response-to-old- 
barb (accesat decembrie 2017). 

41 Scott Neuman, "Trump, During Visit to Japan, Talks Trade and North Korea”, NPR, 
https://www.npr.org/sections/thetwo-way/2017/11/06/562269137/trump-during-visit-to-japan-talks-trade-and-north- 
korea (accesat decembrie 2017). 

China“. În general, în ultimele decenii, se stabilea un anumit acord de schimb, dar diferenţa 
respectivă continua să se manifeste, într-o formă sau alta. 

Preşedintele american a discutat despre diplomaţie şi negocieri, dar a reluat criticile şi în 
contextul întrevederilor avute în Coreea de Sud, inclusiv cu preşedintele Moon Jae-in“. El a 
anunţat şi cu această ocazie, încheierea de noi contracte de achiziţii militare cu aliatul SUA; cele 
două state condamnând programul Phenianului şi efectuând o serie de exerciții militare în cursul 
lui 2017. Autorităţile de la Seul au avut, în mod tradiţional, însă, o atitudine mult mai favorabilă 
diplomaţiei, inclusiv pentru o eventuală reunificare, decât Washingtonul“?. 

Turneul a fost urmat de un nou test nord-coreean, sfârşitul lunii noiembrie, test care nu a 
reuşit să producă o schimbare decisivă în poziţia internaţională a acestui stat“. Era vorba despre 
un nou model de rachetă intercontinentală - al treilea, dacă includem şi lansările de sateliți de 
acum câţiva ani - intitulat Hwasong-15, mai eficient decât predecesoarele sale, despre care 
autorităţile de la Phenian au susţinut că le atestă statutul de putere nucleară“. Ca şi în alte situaţii 
comparabile, experţii şi chiar ministrul de externe al Coreei de Sud, Kang Kyung-hwa, au 
argumentat că programul nord-coreean este incomplet mai trebuie tehnologie pentru vehiculul de 
reîntoarcere şi de miniaturizare a dispozitivului exploziv nuclear, ceea ce contribuie la 
menţinerea blocajului diplomatic, dar permite şi căutarea de soluţii“. 

Nici aici nu este evidentă motivaţia regimului de la Phenian, dincolo de obiectivul 
general de a-şi dezvolta programul nuclear. Apariţia unui al treilea tip de ICBM pare a sugera că 
motivațiile tehnice au fost importante, poate şi scepticismul manifestat faţă de testele anterioare. 
Cu toate acestea, specialişti precum V. Narang au argumentat că asemenea scopuri sunt 
secundare, în general, în interpretarea acţiunilor statelor interesate de armamentul nuclear; dacă 
autorul are dreptate, înseamnă atunci că Phenianul a intenţionat şi să impresioneze comunitatea 
internaţională cu progresele sale, inclusiv în ceea ce priveşte politicile urmărite de SUA şi aliaţii 


lor®. 


42 Idem. 

8 Idem. 

+ Julie Hirschfeld Davis, Mark Landler, Choe Sang-Hun, ”No War Threats from Trump, Who Tells Koreans "It 
Will All Work Out”, The New York Times, https://www.nytimes.com/2017/11/07/world/asia/trump-korea-south- 
north.html (accesat decembrie 2017). 

45 ***, "Trump urges N. Korea to 'come to table” over nuclear issue”, BBC News, http://www.bbc.com/news/world- 
asia-41896635 (accesat decembrie 2017). 

46 xxx N. Korea Fires Long-Range Missile”, The  Chosunilbo, 29 noiembrie 2017, 
http://english.chosun.com/site/data/html_dir/2017/11/29/2017112901008.html?related_all (accesat decembrie 2017). 
+7 Michael Elleman, „The New Hwasong-15 ICBM: A Significant Improvement That May be Ready as Easly as 
2018”, 38 North, 29 noiembrie 2017, http://www.38north.org/2017/11/melleman112917/ (accesat decembrie 2017). 
48 Chyung Eun-ju, „South Korean foreign minister doubts North Korea's nuclear capabilities”, The Korea Times, 
http://www.koreatimes.co.kr/www/nation/2017/12/103_240525.html (accesat decembrie 2017). 

4 Vipin Narang, „Strategies of Nuclear proliferation. How States Pursue the Bomb”, International Security, iarna 
2016-2017, p. 124. 

Este neclară perspectiva negocierilor şi dacă acestea pot conduce la rezultate 
mulțumitoare din perspectiva neproliferării nucleare în ceea ce priveşte Coreea de Nord. Din 
perspectivă istorică, au avut loc discuţii, s-au încheiat acorduri, dar blocajele diplomatice s-au 
repetat şi programul autorităţilor de la Phenian a continuat. Probabil că în următoarele luni, 


blocajul va continua, chiar dacă, din motive tehnice, se pot întrevedea unele înţelegeri. 

